Z A P I S N I K
8. sjednice Vijeća Mjesnog odbora  „Zrinjevac“,
održane 25. siječnja 2022.  
u prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18  sati.

Nazočni članovi Vijeća:  Mirela Brkljač,Sanja Miler,Vjekoslav Miler,Zrinka Miličić i Viktor Šarac.
Predsjednica Vijeća Mjesnog odbora Zrinjevac Zrinka Miličić pozdravlja prisutne i konstatira da je na sjednici nazočno 5 od ukupno 5 članova Vijeća, čime su stečeni uvjeti za raspravu i pravovaljano odlučivanje.

Kako primjedbi na zapisnik nije bilo, predsjednica Vijeća Mjesnog odbora Zrinjevac (u daljnjem tekstu MO Zrinjevac) konstatira  da je jednoglasno prihvaćen zapisnik s 7. sjednice  Vijeća Mjesnog odbora Zrinjevac, održane  20.prosinca 2021.   u  prostorijama Mjesnog odbora Zrinjevac, Gradske četvrti Donji grad, Palmotićeva ulica 30,  s početkom u 18 sati.
Predsjednica MO Zrinjevac predlaže dnevni red kao u pozivu.
DNEVNI RED

1. Razmatranje zahtjeva za korištenje prostora Mjesnog odbora Zrinjevac
1. Plan rada za evidenciju svih parkirnih mjesta na području mjesnog odbora Zrinjevac
1. Pitanja i odgovori

Predloženi Dnevni red je jednoglasno prihvaćen.
Ad. 1 Razmatranje zahtjeva za korištenje prostora Mjesnog odbora Zrinjevac
Vijeće MO Zrinjevac je jednoglasno potvrdilo korištenje prostora MO Zrinjevac Udruzi Kumulus za razvoj kompetencija, učenje, medijaciju, edukaciju, stručno usavršavanje i savjetovanje, u sljedećim terminima: utorak od 9 do 12 i četvrtak od  16 – 20 sati. 
Z A K L J U Č A K

1.  Udruzi Kumulus odobrava se povremeno korištenje dvorane u objektu mjesne samouprave, Zagreb, Palmotićeva 30, u terminu: dvorana: utorak - od 9.00 do 12.00 sati, četvrtak- od 18:00 – 20:00 sati

2.  Prostor iz točke 1. ovog zaključka koristit će Udruga Kumulus

3.  Udruga Kumulus se obvezuje s prostorom prilikom korištenja postupati s pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 

Ad.2 Plan rada za evidenciju svih parkirnih mjesta na području mjesnog odbora Zrinjevac
Pošto se ne zna točan broj parkirnih mjesta koja su dana u najam ili su s invalidskim oznakama na području MO Zrinjevac, predsjednica je predložila da se vijećnici podijele i svatko prođe dio mjesnog odbora kako bi se uvidjelo stvarno stanje s parkirnim mjestima. Prijedlog je jednoglasno prihvaćen i predsjednica je dodijelila svakom vijećniku dio koji će pokriti u narednih nekoliko dana.
Ad. 3 Pitanja i odgovori
Nitko od članova Vijeća nije imao dodatnih pitanja ni prijedloga već su se usuglasili da za
sljedeći mjesec pripreme stavke o kojima bi htjeli raspravljati na sljedećoj sjednici Vijeća.
Budući da nitko ne traži riječ, predsjednica zaključuje sjednicu.


Dovršeno u 19,00 sati.
Zapisničarka: Sanja Miler

Zagreb, 25. siječnja 2022.

